CELEX: C2006/224/20
Language: da
Date: 2006-09-16 00:00:00
Title: Sag C-89/05: Domstolens dom (Anden Afdeling) af 13. juli 2006 — United Utilities plc mod Commissioners of Customs & Excise (anmodning om præjudiciel afgørelse fra House of Lords — Det Forenede Kongerige) (Sjette momsdirektiv — artikel 13, punkt B, litra f) — fritagelse for hasardspil — anvendelsesområde — call center -virksomhed)

16.9.2006   
            
            
               DA
            
            
               Den Europæiske Unions Tidende
            
            
               C 224/11
            
         Domstolens dom (Anden Afdeling) af 13. juli 2006 — United Utilities plc mod Commissioners of Customs & Excise (anmodning om præjudiciel afgørelse fra House of Lords — Det Forenede Kongerige)
   (Sag C-89/05) (1)
   
   (Sjette momsdirektiv - artikel 13, punkt B, litra f) - fritagelse for hasardspil - anvendelsesområde - »call center«-virksomhed)
   (2006/C 224/20)
   Processprog: engelsk
   Den forelæggende ret
   House of Lords
   Parter i hovedsagen
   
      Sagsøger: United Utilities plc
   
      Sagsøgt: Commissioners of Customs & Excise
   Sagens genstand
   Anmodning om præjudiciel afgørelse — House of Lords — fortolkning af artikel13, punkt. B, litra f), i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag (EFT L 145, s. 1) — fritagelse for væddemål, lotterier og andre former for hasardspil eller spil om penge — anvendelse på tjenesteydelser, der præsteres af et selskab, der er tredjepart og som for et andet selskabs regning modtager væddemål, der indgås pr. telefon
   Konklusion
   Artikel 13, punkt B, litra f), i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag, skal fortolkes således, at levering af »call center«-tjenesteydelser, der foretages pr. telefon til fordel for en væddemålsarrangør, og som omfatter tjenesteyderens personales accept af væddemål i arrangørens navn, ikke udgør en væddemålstransaktion i denne bestemmelses forstand og derfor ikke kan være omfattet af den i denne bestemmelse foreskrevne momsfritagelse.
   
      (1)  EUT C 106 AF 30.4.2005.